**Упутства за школе, наставнике и стручне сараднике поводом трагедије у дискотеци у Кочанима**

Упутства имају за циљ да помогну школама у пружању психолошке подршке ученицима након трагичног догађаја у дискотеци у Кочанима, у коме су згасли многи млади животи. Овај догађај је све нас погодио и зато је важно да покажемо колективну солидарност и да изнађемо начине како да подржимо ученике да се справе с тугом и узнемиреношћу које осећају.

* **Наставак школских активности:** Школа је безбедна средина за ученике и зато не треба да се отказују часови и да се на тај начин ученици препуштају неконтролисаним утицајима средине. Ван школе могу бити остављени сами, без подршке и под утицајем негативних вести које долазе из медијума.
* **Реорганизовање школског распореда за понедељак и уторак:** Часови треба да се организују на начин на који ће се приоритет дати психосоцијалној подршци ученика. Препоручује се да наставници планирају активности у консултацији са стручним сарадницима. За време часова је важно:
  + да се не одржавају тестови,
  + да се организују активности које ће помоћи ученицима да се осећају боље (физичка активност, креативне радионице, друге релаксирачке активности),
  + током сваке предложене активности, учешће ученика треба да буде на добровољној основи.
* **Одвајање времена за разговор са ученицима:** За време часова наставници треба да одвоје време за разговор са ученицима и да им омогуће да поразговарају о несрећи, уколико осећају потребу за тим. Ученицима треба дати могућност да искажу своје мисли и емоције у контролисаној и подржавајућој средини. Сваки ученик који осећа потребу или жели више да разговара у вези са овим догађајима, треба да се упути где и коме може се обрати у школи и ван ње.
* **Прослеђивање проверених информација:** Ученици и одрасли не треба да прихватају улогу истражитеља, јер се на тај начин повећавају шпекулације, а тиме се повећава узнемиреност, идентификовање са жртвама и осећај угрожености. Због тога је важно да се сви придржавамо само потврђених информација релевантних извора.
* **Избегавање генерализација:** У овом периоду кључно је да се усмеримо ка смањењу узнемирености и да изградимо опрезан приступ интерпретацији догађаја. Реч је о изолованом несрећном догађају, који, уколико буде генерализован као знак колективне опасности, може да шири страх и осећај несигурности код ученика.
* **Изражавање мисли и осећања:** Препоручује се да се у школском холу постави „Кутија осећања“ у коју ће ученици моћи да оставе писмене поруке жалости и моћи да изразе своја осећања. Школе преко наставника и стручних сарадника могу да проследе препоруке родитељима за пружање подршке њиховој деци.

Уз овај документ, шаљемо још два документа:

* Упутства за вођење часа
* Упутства за родитеље